El Consell de la Infància de Sagunt entrega a Unicef la recaptació de la Carrera Solidària
30 de març 2017

![](/media/ydja4jmp/05_c_unicefentrega.jpg)  
  

El Consell de la Infància de Sagunt ha fet entrega a Unicef de la recaptació de la Carrera Solidària pels Drets de la Infància que la delegació de Joventut va organitzar el passat 5 de març. A l’acte assistiren els grups de participació DinaKids i HRJove, grups motors del consell, a més del president d’Unicef Comunitat Valenciana, Jorge Cardona, y el regidor de Joventut, Guillermo Sampedro. La cursa, que congregà 700 corredors, recaptà un total de 1.564 euros, que Unicef destinarà a projectes d’ajuda a la població infantil a Síria.

En la reunió prèvia a l’entrega del xec, Cardona respongué a les preguntes dels assistents, joves la gran majoria, sobre el projecte i la situació actual de la infància a Síria i de com Unicef treballa i dóna suport en las situacions d’emergència. Després d’este espai de diàleg participatiu entre tots i totes, es donà pas a l’entrega del xec a Cardona, qui va agrair en nom d’Unicef la tasca solidària de les famílies que participaren en este esdeveniment i l’ajuda dels grups Dinakids, HRJove i Corresponsals dels IES de Sagunt per portar-la avant. 

Sagunt fou recentment nomenada Ciutat Amiga de la Infància per Unicef, segell que fou entregat el passat 15 de novembre a Santander. Este reconeixement ve donat per la tasca desenvolupada per la regidoria de Joventut en promoure la participació dels xiquets i les xiquetes en la vida municipal i en la defensa dels drets de la infància.

*   [](http://www.facebook.com/sharer.php?u=https://aytosagunto.es/va/actualitat/el-consell-de-la-infancia-de-sagunt-entrega-a-unicef-la-recaptacio-de-la-carrera-solidaria-1/ "Facebook")
*   [](http://twitter.com/share?url=https://aytosagunto.es/va/actualitat/el-consell-de-la-infancia-de-sagunt-entrega-a-unicef-la-recaptacio-de-la-carrera-solidaria-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-de-la-infancia-de-sagunt-entrega-a-unicef-la-recaptacio-de-la-carrera-solidaria-1/ "Linked In")
*   [](mailto:?body=https://aytosagunto.es/va/actualitat/el-consell-de-la-infancia-de-sagunt-entrega-a-unicef-la-recaptacio-de-la-carrera-solidaria-1/)